नोटबंदी में रामतलाई के पेट्रोल पंप ने 2.73 करोड़ रुपए जमा कराए थे
खालसा कालेज के पास वाले पंप ने एक करोड़ रुपए जमा करवाए थे
भास्करन्यूज | अमृतसर
प्रिंसिपलकमिश्नर इन्कम टैक्स टू आरआईएस गिल के निर्देशों पर दो पेट्रोल पंपों पर सर्वे की कार्रवाई की गई। नोटबंदी के बाद जीटी रोड रामतलाई के नजदीक स्थित पेट्रोल पंप ने 2.73 करोड़ और खालसा कालेज के नजदीक वाले ने 1 करोड़ रुपए जमा करवाए थे। ज्वाइंट कमिश्नर उमेश चंद्रा के नेतृत्व वाली टीमों ने सोमवार दोपहर करीब 3.30 बजे संबंधित के यहां जाकर डिपोजिट करवाए गए कैश का सोर्स पूछा। इस मौके पर आईटीओ बिजेंद्र सिंह, एसएस रंगा, विजय शर्मा, योगराज शर्मा, सुंदर सिंह, संतोष, इंस्पेक्टर विकेश, कार्तिकेय, महेश कुमार, टीए दीपक और गौरव मेहरा शामिल थे। इसके अलावा पठानकोट के फाइनांसर के यहां भी सर्वे की कार्रवाई की गई है। नोटबंदी के बाद उसने बैंक में 50 लाख रुपए की राशि जमा करवाई थी। देर रात खबर लिखे जाने तक तीनों जगहों से सर्वे की कार्रवाई जारी थी।
hin_Deva hin_Deva bho_Deva hin_Deva